
_ Butlletí Setmanal de Contra-lnformació _ 

N úmero 328. Setmana del 6 al ]2 d'octubre de 2004 


Heroica victòria del combinat del barri de Sants en el ]er. campionat de futbol-sala «Interpobles'04», celebrat a Torà i que va reunir 9 equips de les terres catalanes. Els diners recaptats aniran destinats als detinguts del 32 d'octubre '01 


Fòrum 2004: La Gran Impostura 


L'ajuntament de l'Hospitalet i la Conselleria d'Interior organitzen l'assalt i les destrosses 

Enorme desplegament policial per desallotjar 250 persones 
que organitzaven el D-Form a un solar abandonat de l'H 

La policia tanca il·legalment la frontera a la lonquera, així com totes les entrades a Barcelona 


Criminautzació dels moviments socials 


Els acusen d’incendi i atemptat contra l’autoritat 

Fracassa l'intent d'aplicar la Llei Antiterrorista 
contra tres joves de l'Hospitalet i Cornellà 

Declaren haver patit agressions i amenaces durant la detenció a la comissaria d'Aiquablava 


L'Hospitalet/ Barcelonès.- El passat divendres, 
1 d'octubre, a les 7h deu furgonetes del cos 
d’antiavalots dels Mossos d'Esquadra van 
irrompre a l’espai ocupat on s'estava prepa¬ 
rant el D-form, un inmens festival de la cul¬ 
tura alternativa que esperava més de 5.000 
participants. Els organitzadors havien negoci¬ 
at amb l'Institut de Cultura de Barcelona un 
espai adient per a les seves demandes sense 
acord final, ja que la proposta del M ercat de 
les Flors no els va satisfer per les dimensions 
i la limitació horària. Va ser en aquest 
moment quan es va decidir ocupar un espai 
que complís els mínims necessaris per a la 
real ització del festival. L'espai que va ser ocu¬ 
pat pertany al Consorci de la Zona Franca, 
presidit per Manuel Royes (PSC) i que 
patrocina el Meeting Point de plaça Espanya, 
un festival d'immobiliàries on empresaris "de 
corbata fina" es reparteixen "el pastís". 

Carme San M iguel signa les destrosses 
Els mossos vàren redactar l'ordre de desa¬ 
llotjament (sota signatura de Carmen San 
M iguel), i la va ratificar el Jutjat d'Instrucció 
número 3 de l’Hospitalet, que decretava que 
l'ocupació constituïa un delicte d'usurpació. 
A més, duien una resolució de la Conselleria 
d'Interior que prohibia el festival perquè no 
tenia autorització. Els Mossos van advertir 
que si no marxaven en mitja hora s'endurien 
tothom. La gent que en aquell moment es 
trobava va provar de fer temps avisant advo¬ 
cats, amics, demanant solidaritat, així com 
per explicar a totes aquelles persones de 
fora de l'Estat el que estava passant. Tres 
hores més tard la policia va començar a 
destrossar-ho tot, llançant-ho dins de ca¬ 
mions d'escombraries de l’Hospitalet. Tot el 


que trobaven al voltant: escenaris, rampes 
d'skate, escultures, material, inclús alguna 
nevera va caure; als voltants d’aquelles hores 
ja eren prop de 30 furgonetes d'antiavalots 
entre les de mossos i les de policia munici¬ 
pal, així com totes les brigades d'informació, 
que amb una prepotència extrema, es felici¬ 
taven de lo bé que havia sortit l'operació, 
portada des de la Conselleria d'Interior. 

Tot i no produir-se nombrosos enfronta¬ 
ments, sí que tres persones van acabar a l'hos¬ 
pital després que la policia les agredís. A més, 
la guàrdia urbana dirigia les caravanes de 


camions que marxaven a les sortides de 
Barcelona escortant-les i tancant totes les 
entrades a la ciutat en un intent de que tota 
la gent que en aquell moment estava arribant 
d’arreu d'Europa no entrés a "la ciutat de les 
cultures". De la mateixa manera, desenes de 
camions van ser aturats a la Jonquera donat 
que la policia va tancar les fronteres en una 
anulació de "la lliure circulació" que permet, 
excepte en casos excepcionals, el tractat 
d'Schengen. U n trist punt i seguit per un festi¬ 
val que, tot i que no l'han deixat fer, ha desat 
una llavor. D-form +Contra-lnfos 1/10/ 04 


Barcelona.- Tres joves, participants dels 
moviments socials, dos d'ells veïns de L'Hos¬ 
pitalet i el tercer de Cornellà, van ser detin¬ 
guts la matinada del passat dilluns. La policia 
nacional va detenir dos dels joves a la car¬ 
retera de La Bordeta, segons testimonis 
presencials, i més tard els va dur a l'Hospital 
Clínic perquè, segons la versió policial, van 
caure amb la moto en intentar esquivar els 
policies que els van ordenar aturar-se. En 
presentar-se la mare d'un dels joves a l'hos¬ 
pital, la policia es va negar a donar-li cap 
tipus d'informació, i només va comunicar 
que estaven detinguts per "llançar un còctel 
molotov". El tercer jove va ser detingut 
hores més tard, però se'n desconeix el lloc i 
les circumstàncies. 

Se sap que es troben a la comissaria 
d'Aiguablava (Nou Barris) i que els acusen 
d'incendi i atemptat. Ja se’ls va designar 
advocat i sembla que es descarta l'aplicació 
de la legislació antiterrorista, tot i que el 
gabinet de premsa policial va presionar als 
mitjans de comunicació perquè informessin 
de l’aplicació de la Llei Antiterrorista. La 
desinformació ha estat present en tot 
moment, i elsjovesja han manifestat haver 
patit lesions, incomunicació i amenaces a la 
seva integritat física. Dimecres 6 d'octubre 
passen a disposició judicial. Durant la seva 
compareixença davant elsjutjats del Passeig 
Lluis Companys es realitzarà una concentra¬ 
ció de suport a l'exterior. La causa finalment 
està sent instruïda per la via penal ordinà¬ 
ria, tot i que en dues ocasions la Brigada 
d'Informació de la Policia va intentar de 


manera frustrada que el jutjat de guàrdia de 
l'Audiència Nacional acceptés tramitar el 
cas sota una definició de terrorisme. 

El grup de suport d'amics i familiars ha 
redactat un comunicat on es diu: «Demanem 
la llibertat immediata de les persones detin¬ 
gudes, per les qui, ara mateix, patim per la 
seva integritat física. També denunciem que 
aquestes detencions no es basen en cap 
tipus d'investigació, sinó que semblen una 
resposta immediata al llançament de còc¬ 
tels molotov a la Comissaria de Districte de 
Sants, en que la policia amaga la seva incom¬ 
petència amb una ràpida detenció d'alguns 


"sospitosos habituals", que simplement esta¬ 
ven al lloc equivocat, amb una certa estètica 
i en el moment equivocat.» 

Durant la seva declaració als jutjats de 
Barcelona hi ha la possibilitat de que la fis¬ 
calia demani la presó preventiva, la llibertat 
sota fiança o incondicional. Per tot això ja 
s'han realitzat o convocat diversos actes de 
suport, amb concentracions davant la co¬ 
missaria d'Aiguablava, davant dels jutjats, 
pintades i encartellades. 

Pots seguir el cas mitjançant les actualitza¬ 
cions a http:/ / barcelona.indymedia.org 

Contra-lnfos 5/10/ 04 



| U n dels vehicles-performance que havien d'actuar durant la celebració del D-Form. 

Pintada per demanar la llibertat de les persones detingudes a l'Hospitalet i Cornellà. 


































Reclamem aquests carrers que ens volen prendre! 

M és de 3000 persones ballen 
per protestar contra la política 
repressiva als carrers de Barcelona 

Barcelona - Dissabte a la nit, com a resposta al desallotjament del D-form i a la política 
repressiva seguida des de l’ajuntament cap les festes alternatives i la vida al carrer, es va rea¬ 
litzar un acte de protesta on més de tres mil persones van bloquejar el centre de Barcelona, 
al ritme de la música d'Ojos de Brujo, durant més de quatre hores. Cap a les 20h la protesta 
es va posar en marxa al voltant del camió dirigint-se cap a la confluència dels carrers Bailén 
i Ausias Marc, on viu l'alcalde Clos. Allà els esperava un cordó policial d'antiavalots de la 
Guàrdia Urbana. Els manifestants van girar cap a plaça Urquinaona, baixant per Via Laietana 
on un altre cordó policial tallava l’accés a plaça Sant Jaume. La protesta va acabar davant de 
l’edifici de Correus on es va llegir el manifest tancant l'acció. Tot i l'inmens contingent poli¬ 
cial de M ossos d’Esquadra, Policia Nacional i Guàrdia Urbana la manifestació va acabar sense 
incidents. Tot i això, la guàrdia urbana va aturar el camió a la Ronda litoral, confiscant aquest 
així com l'equip de sò i tot el material que transportava. El vehicle i material ja s'han tornat 
junt amb quatre multes aleatòries d'infraccions de trànsit. Contra-lnfos 2/10/ 04 

La Massa Crítica col·lapsa el centre 
de Barcelona durant més de tres hores 

Barcelona .- El mateix divendres a la nit, després d'haver-se desallotjat el D-form es van jun- 
tar a les 20h a la plaça dels Països Catalans unes 700 persones a la convocatòria de la M assa 
Crítica. Unes en les seves bicicletes, i moltes altres a peu van unir-se en la protesta que, 
reapropiant-se de l’espai públic, va prendre l'espai als cotxes col·lapsant durant més de qua¬ 
tre hores carrers com la Gran Via, la plaça Espanya, plaça Universitat, Rambla de Catalunya, 
etc... El nombrós bloc de persones que anaven a peu anava encapçalat per una pancarta amb 
el lema: "No ens robeu la Cultura", fent al·lusió a la repressió del festival de cultura alterna¬ 
tiva. Un nombrós desplegament del cos d'antiavalots de la Policia Nacional va ser desplegat 
per controlar les manifestacions en un intent d'intimidar la protesta. Contra-lnfos 1/10/ 04 

Comunicat des de D-form 

Respecteu la cultura! 

Barcelona.- «Desde fa mesos, artistes de Els Mossos d'Esquadra van entrar al solar 
tota Europa s'han autoorganitzat per oferirà destrossant escenaris i materials, colpejant- 
Barcelona un festival de cultura alternativa, nossensecapmenadecontemplació,provo- 
autogestionada i que no té cabuda a l'actual cant ferides a diverses persones. Aquesta 
cultura enllaunada i de consum que s'ofereix activitat, igual que la majoria de les inicia¬ 
des de les institucions. Tot i que es va inten- tives culturals no institucionalitzades (festes 
tar negociar amb l'Ajuntament, en cap alternatives, músics de carrer) les reprimeix- 
moment ens van assegurar un espai apropiat en d'una manera totalment desproporciona- 
per a poder realitzar les nostres activitats, da dins d’una estratègia que no permet l'ús 
pel que es va optar per utilitzar durant el de l’espai públic per a activitats que no 
transcurs del festival un solar abandonat, reportin beneficis econòmics. Aquesta 
recondicionant i convertint-lo en una festa repressió a les expressions culturals alterna- 
d’art i cooperació, reutilitzant els materials i tives és inadmissible en una Barcelona que 
creant estructures, decoracions, escenaris, diu respectar la diversitat. Quina cultura ens 
màquines per a comunicar les nostres ofereixen les institucions? Només la cultura 
expressions artístiques que no tenen cabuda enllaunada,llesta per a consumir, rentable, 
en la cultura institucional. No només no donen suport a les activitats 


200 PERSONES ES CONCENTREN PER RESISTIR L'ARRIBADA DELS MOSSOS 

Aturat el desallotjament de l'Hortet 

Queda aplaçat fins a propera notificació judicial 


L'Hospitalet/ Barcelonès.- Després de tota 
una sèrie de comunicacions judicials, amb el 
retard i la prepotència que els caracteritza, 
el dimarts 5 d'octubre, dia notificat pel 
desallotjament de l'Hortet de Santa Eulàlia, 
aquest no s'ha fet efectiu. El motiu al·legat 
pels mossos d'esquadra és que no havien 
previst els suficients efectius policials per a 


dur a terme la decisió judicial. El dilluns, a 
primera hora del matí, el Jutjat de la. instàn¬ 
cia núm. 2 va notificar, mitjançant el procu¬ 
rador i l'advocat d'ofici, un canvi d'hora 
respecte el llançament de desnonament. Si 
en un principi s'havia de produir a les 12 del 
migdia, es va canviar a les 8 del matí. 

És per això que es va tornar a convocar l'es- 






Enorme mà amb una pastanaga a la porta de l'Hortet. Al fons, gent penjada de la façana. 


morzar de resistència per les 7 del matí. A 
aquesta hora s'ha arribat a concentrar una 
setantena de persones, que han esperat la 
intervenció dels mossos tot tallant la car¬ 
retera de Santa Eulàlia amb valies, davant la 
mirada sorpresa del veïnat. Mentrestant la 
gent anava agafant les seves posicions de 
resistència per poder interferir el màxim 
possible en el desallotjament. 

Anava passant el temps i els mossos no 
venien. Cap a les 10 un petit grup de gent 
anava a jutjats per informar-se de la situació i 
els han explicat que se suspenia l'execució. 
Poc contents amb les explicacions donades, 
un altre grup ha decidit presentar-se a jutjats 
per tenir una resposta per escrit i poder 
accedir a la còpia de l'expedient. La única 
contesta ha estat, en la línia que porta aque¬ 
st jutjat i molts d'altres, que ja se'ns comuni¬ 
caria, mitjançant el nostre procurador, que el 
desallotjamet s'havia suspès la tarda anterior 
perque els mossos no havien previst prou 
efectius, vulnerant, altre cop, el dret a 
conèixer a què atenir-nos davant la justíca 
que no practiquen. L'únic moment de tensió 
s'ha viscut poc després de les 12 del migdia, 
quan s'han presentat nombrosos antiavalots 
de la guàrdia urbana de l’Hospitalet a treure 
les valies que estaven tallant el trànsit. S'han 
recuperat les valies i s'ha acabat el problema. 
Després de l'alegria de saber que no es surten 
amb la seva sempre que volen, s'ha convocat, 
pel mateix dia del desallotjament una mani- 
festa-acció a les set al mateix Hortet. 

Hortet de Santa Eulàlia 5/10/ 04 


que surten d’aquesta línia, sinó que gasten 
recursos i energies perquè no es portin a 
terme. Quants D-Form es podrien haver 
organitzat amb un sól dia del pressupost del 
Forum? Quant diners ha costat l'operatiu 
policial per a impedir que els camions 
entressin a Barcelona, les vint-i-tres fur¬ 
gonetes dels M ossos d'Esquadra i les set de la 
Guàrdia Urbana que van arribar a les set del 
matí del divendres a un solar abandonat a fer 
fora a artistes de tota Europa que venien a 
regalar-nos un veritable forum de les cul¬ 
tures? Q uan s'utilitzaran aquests diners per a 
fomentar realment les expressions culturals 
emergents que es desenvolupen a la ciutat? 
Proposem una reforma en les ordenances 
urbanístiques municipals i de gestió de l'espai 
públic i/ o espais en desús per a tal de poder 
reutilitzar aquests per a usos i activitats cul¬ 
turals emergents. Tenim la ilusió i el desig de 
poder construir una altra ciutat i un altre 
món. Ens veurem per a seguir intentant-ho.» 

D-form 21 10/ 04 


M iles de Viviendas resisteix 


Barcelona.- L'immoble okupat Miles de 
Viviendas, situat al carrer Sardenya 43 està 
sota amenaça de desallotjament imminent. 
L'Assemblea del centre social convoca a un 
"esmorzar anglès" amb els amics i veïns a les 
portes de l'immoble el matí del desallotja¬ 
ment. La jutgessa del jutjat d'instrucció n Q 33 
ja ha lliurat l'ordre de desallotjament amb 
data oberta a la policia i s'espera que aquest 
es produeixi en els propers dies. 

Milesa l'Eixample 

Davant l'amenaça de desallotjament de l'edi¬ 
fici de Sardenya 43, okupat des del mes de 
gener del 2004, els membres de l’assemblea 
nòmada de les M iles de Viviendas van decidir 
alliberar a principis de setembre una nova seu 
a l’Eixample de Barcelona per continuar 
endavant amb les seves vides i les dels 
col·lectius i projectes que allotjaven. Aquesta 


okupació formava part de l’estratègia d'ac¬ 
cions de resposta davant l’amenaça de desal¬ 
lotjament. L'immoble de l’Eixample va ser de¬ 
sallotjat per sorpresa el dia 28 de setembre, 
sense ser comunicat a cap dels encausats i im¬ 
pedint l'accés a l'expedient del cas a l’advocat 
en repetides ocasions. Es tracta d'un desa¬ 
llotjament absolutament irregular que entra 
dins la política agressiva d'aquesta ciutat. 
Milesa Sardenya 

L'edifici de Sardenya 43 és un exemple para¬ 
digmàtic del fenomen anomenat com a 
mobbing immobiliari. Els veïns d'aquest 
immoble de protecció oficial foren assetjats 
i perseguits durant anys per l’anterior propi¬ 
etari per tal d'expulsar-los de la finca. 
L'edifici va ser adquirit fa un any per 
Metrovacesa, la immobiliària més gran de 
l'Estat espanyol, que està vinculada amb 


Concentració davant 
de l'ajuntament 
de Cornellà contra 
el desallotjament 
del CSO Pati Blau 

Cornellà/ Baix Llobregat- El dijous 30 de 
setembre unes 50 persones es van concen¬ 
trar durant el ple de l'ajuntament de 
Cornellà per protestar contra el desallotja¬ 
ment del cso Pati Blau. La concentració, 
sota el lema "La vostra política està podri¬ 
da", es va realitzar davant de les portes de 
l'ajuntament on un bon grup de policies 
municipals impedien l’accés al consistori. 
Dins, un altre grup d'agents de la policia mu¬ 
nicipal esperava preparat amb material antï 
avalot. La concentració va passar enfront de 
l'ajuntament per donar-li la "benvinguda" als 
polítics que en aquell moment començaven 
a entrar al Ple. Q uan tots els grups polítics ja 
havien entrat va arribar l'alcalde Antonio 
Balmón, el seu guardaespatlles i el tinent 
alcade Martínez Flores (que en el seu dia va 
ordenar pintar el Pati Blau de verd) sent 
rebuts amb un llançament d'ous podrits. La 
concentració va acabar poc després sense 
cap incident. El proper dissabte, 9 d'octubre, 
hi haurà una manifestació contra el desallot¬ 
jament del cso Pati Blau a les 18h al mateix 
centre social, i per la nit hi haurà un concert 
on els beneficis aniràn destinats als detinguts 
d'aquesta setmana a Sants. 

Assemblea del Pati Blau 5/10/ 04 

algunes de les principals obres de la gran 
operació especulativa de remodelació 
urbanística de l'àrea metropolitana de 
Barcelona, com el 22@ al Poblenou o la City 
Metropolitana impulsada pel Consorci de la 
Zona Franca a l'Hospitalet. L'edifici de 
Sardenya 43 forma part de la cartera de sòl 
d'aquesta empresa, com una inversió a llarg 
termini, que pot passar de mà en mà a 
mesura que es multiplica el seu valor. 
L'assemblea de M iles de Viviendas allibera i 
seguirà alliberant metres quadrats mentre la 
gestió de l’espai urbà sigui una de las formes 
més fortes de precarització de les nostres 
vides. Perquè a Barcelona hi ha milers d'habi¬ 
tatges buits, els omplim i omplirem de veïns 
i col·lectius que lluiten contra el model de 
ciutat que se'ns vol imposar. Desallotgem la 
precarietat, desokupem l'especulació! 

Miles de Viviendas 5/10/ 04 




Col·lectius i contrainformació 


Antifeixisme 


Solidaritat detinguts/ des de Tàrrega'91 

El judici de Tàrrega torna a suspendre's 


Lleida/ Segrià.- Continuem amb el "culebrón" 
que ja dura 13 anys. Aquesta vegada, després 
de recusar, tant el jutge Antonio Robledo, 
com al Ministeri Fiscal, tot presentant 
querella criminal contra tot dos, ens hem 
trobat amb la sorpresa d'última hora que el 
jutge Antonio Robledo estava de baixa per 
un accident de trànsit i que a l'hora d'entrar 
a judici hi havia una jutgessa que estava dis¬ 
posada a celebrar el judici. Ens hem vist 
obligats a recusar la nova jutge, davant la 
indignació de la fiscal, aplicant un article que 
contempla la recusació de forma verbal 
davant un tribunal que no pot jutjar un cas 
que no ha estudiat. El resultat dels tres judi¬ 
cis que s'havien de celebrar el dimarts 
5/10/ 04, doncs, és que s’han suspès, a l’es 
pera de tornar a donar una nova data. 

Us demanem la vostra solidaritat amb la nos¬ 
tra lluita, què no és una qüestió individual, 


d’aconseguir treuren’s un marró de sobre, sinó 
tot el contrari, és una lluita per denunciar la 
impunitat amb que actuen jutges i fiscals, tot 
i que ens hi juguem la nostra llibertat. 

Què podeu fer? 

1 Venir a les properes convocatòries, a les Dh 
al Jutjat Penal n Q lde Lleida (si podeu portar 
alguna pancarta, millor). Les dates de judicis, 
al mateix jutjat i a la mateixa hora són: 7 d'oc¬ 
tubre, 19 d'octubre i ]fi de novembre. 

2. Trucar al Jutjat (tlfn. 973.70.0143) demanant 
les suspensions dels propers judicis. La idea 
és més o menys aquesta: demanar-li a la nova 
jutge substituta s'abstengui de jutjar aquest 
procediment, ja que hi ha concentracions 
convocades no sabeu si hau d'anar o no. 

Us agraïm la vostra col·laboració, com ja 
l’hem rebuda altres vegades, ja que sols i 
soles és molt difícil aconseguir que se’ns 
escolti. Irreductibles de Tàrrega ]/10/ 04 


La Levantina és una empresa de 
SEGURETAT MOLT PROPERA A ESPANA 2000 

Una empresa 
feixista podrà 
formar els 
policies locals 

Castelló de la Plana.- La Direcció General 
d'Interior de la Generalitat Valenciana ha 
homologat uns cursos que oferirà l’empresa 
de seguretat privada «La Levantina» com a 
cursos de formació de policies locals. 
Aquesta empresa té vincles molt clars amb 
el partit feixista Espana 2000, d'orientació 
racista, xenòfoba i homòfoba. De fet com¬ 
parteixen un local a Castelló situat a l'avin¬ 
guda Almazora, 70. A més, l'empresa ha par¬ 
ticipat en diverses operacions molt criti¬ 
cades i s'ha denunciat en repetides ocasions 
el fet que obligui els seus treballadors a afil¬ 
iar-se a organitzacions sindicals i polítiques 
d'extrema dreta, convertint-se així, en una 
autèntica cantera de militants feixistes. 
L'homologació d'aquests cursos ha estat 
denunciada pel grup local de CCOO i el el 
portanveu d’EU-L'Entesa a les Corts Valen¬ 
cianes, qui assenyalen la Conselleria valen¬ 
ciana com a responsable d'aquesta decisió. 
D'altra banda denuncien també el fet que 
s'hagin privatitzat totalment els cursos de 
formació de policies locals fins al punt que 
l'Institut Valencià de Seguretat Pública no en 
va realitzar cap durant l’any 2004. 

Contra-lnfos 05/10/ 04 

Invasió d’Irac: 

la massacre continua 

14.238 

CIVILS IRAQUIANS ASSASSINATS DB DEL 20 DE MARÇ 


7.814 

MILITARS DE LA COAUCIÓ INVASORA FERITS 

1214 

SOLDATS DE LA COAUCIÓ INVASORA MORIS 
(E durant l'última setmana) 


Encara pots comprar 
SAMARRETES DEL FOTUT 2004 
PER L'AUTOGESTIÓ DEL BUTLLETÍ 


Solidaritat econòmica 
amb el Contra-lnfos 

Ens pots fer aportacions al compte 
2030-0B3-09-3000004892 Caixa de Girona 


Dimecres 6 d'octubre a les 39:30h a la Plaça del centre (L-3) 

Aïllament és tortura. Llibertat Laura 


Dijous 7d'octubre ]8:30h a la plaça Orfila <M >Sant Andreu 

Manifestació contra l'especulació 


Divendres 8 octubre 12h davant Benetton de P. de Gràcia 

El Poble Mapuche en lluita 


Dissabte 9 d'octubre 18h c/ Rubió i Ors l Manifestació 

Aturem el desallotjament del Pati Blau 


Jornada antifeixista el 32-0 

Dimarts 12 d'octubre a les Eh Manifestació Pl. Universitat 
14:30h Activitats i Paella Popular al Moll de la Fusta 


Lluites laborals 


Col·lectius i contkain formació 


El PSOE segueix amb el procés 
de privatització de RENFE 

Madrid.- Tot i que en la legislatura anterior el PSOE va criticar durament la Llei del Sector 
Ferroviari quan aquesta va ser aprovada pel PP, arrivant inclús a promoure diversos recursos 
d'inconstitucionalitat, ara que ha arribat al Govern sembla que canvia de postura. Així, la dar¬ 
rera setmana la Ministra de Foment Magdalena Àlvarez ha afirmat que la seva aplicació 
s'aplaçarà uns mesos però no se'n modificaran els trets principals. També el director general 
de l’Eurostat M ichel Vanden Abeele va afirmar que el govern privatitzarà REN FE, això sí, només 
les parts que són rentables. Solbes va anunciar que es saldaria el deute que té pendent. Així 
doncs sembla que es confirma encara més la línia econòmica del nou govern, que segueix 
supeditada a les directives de caràcter neoliberal que provenen de la Unió Europea, com ja s'ha 
posat de manifest en el cas dels estibadors. També CCOO i UGT donen suport a la mesura, i 
inclús en el cas d'UGT, han començat a impartir jornades i cursos orientats a l'empresa priva¬ 
da. Cal recordar que en països com Anglaterra, on fa anys que es va privatitzar l’explotació del 
transport ferroviari, el resultat ha estat bastant negatiu. D'una banda han sobreviscut les rutes 
més rendibles, orientades a maximitzar el benefici. Les condicions laborals dels treballados 
han empitjorat notablement i moltes línies no rendibles han tancat deixant sense transport 
públic algunes zones, sobretot pobles de pocs habitants. Finalment ha empitjorat el manteni- 
ment,el servei i laseguretat delstransportsferroviaris. SFF-CGT +Contra-lnfos 5/10/ 04 


Agressió a La M akabra 

Fb ble Nou/ Barcelona.- L'anterior desorgan¬ 
ització del CSO va derivar en enfrontaments 
físics el dilluns 4/10/ 04 quan un squater 
amb un camió MA.N.N. de camuflatge va 
forçar l'entrada i va generar durant 12 hores 
una creixent tensió fins que, sota amenaça, 
va arrencar el seu camió arremetent contra 
un mur, destrossant-lo i afectant la seva 
caiguda a una persona del CSO, per aquestes 
raons s'ha decidit suspendre l'ingrés de 
camions i desallotjar als que estaven a l'inte¬ 
rior, que s'havien instalat a la M akabra tren¬ 
cant el candau de la porta. En el proper 
número informarem de les desicions preses i 
els projectes que volem iniciar. 

CSO La M akabra 5/10/ 04 


Presos i preses en lluita 


Sabotatge a la presó 


Antimiutarisme 


Protesta contra la desfilada de la Guàrdia Civil 

Saragossa/ Aragó - Com a protesta contra la desfilada de 800 guàrdies civils i 160 vehicles a 
Saragossa, es va realitzar una concentració el passat dia 3 d'Octubre al mateix lloc on s'iniciava 
aquesta. Durant aquell dia la guàrdia civil va prendre el centre de la ciutat amb una exposició, 
diversos actes i la desfilada amb què concloïa l'exhibició. Només arribar els primers manifes 
tants un gran desplegament d'antiavalotsde la Policia Nacional va prendre l'espai i va començar 
a identificar els assistents. De seguida els van prendre també la pancarta que portaven, abans 
que poguessin desplegar-la. Al mateix temps un grup de guàrdies civils de paisà i d'ultres que 
assistien a la desfilada va començar a insultar els assistents. Tot i això la concentració va con¬ 
tinuar i s'hi van anar incorporant més persones. Es van sentir lemes com "hombrecillos verdes 
no cederemos al chantaje extraterrestre", "ningún ejército defiende la paz" o "estas son nuestras 
armas" (mostrant les mans). D’altra banda es va representar el quadre dels afusellaments del 2 
de maig de Goya, canviant els soldats francesos per guàrdies. Els antiavalots i alguns guàrdies 
van començar a empènyer els concentrats a base de patades i cops de porra per intentar dur- 
los cap a un carrer lateral. Els concentrats, però, van aconseguir romandre prop de la desfilada, 
tot i que van quedar-se arraconats a un cantó de la plaça. Una persona va ser denunciada acu¬ 
sada d'escopir a la policia (menjava pipes) i una altra va ser retinguda i se li va requisar la càmara 
amb la qual estava fent fotos. Finalment es va tornar el carnet a diverses persones que havien 
estat retingudes i els antiavalots van escortar els concentrats lluny de la desfilada. 

Aragón-lnfo +Contra-lnfos 5/10/ 04 


Sant Esteve Sesrovires/ Alt Penedès.- «La mati¬ 
nada del diumenge 26 de setembre, entre les 
dues i les tres hores, dues explosions van 
destrossar dos camions de l'empresa que 
està preparant els terrenys de la nova presó 
que es vol construir a Can M argarit, terme de 
Sant Esteve Sesrovires. 

Les presons són llocs de repressió i confina¬ 
ment que el sistema construeix per a perpet- 
uar-se i mantenir el status dels quals ho con¬ 
trolen: el gran capital i els seus servidors els 
polítics. Per a controlar els assassins i preda- 
dors, que són precisament aquesta burgesia 
institucional, ja hi ha suficients centres de 
control i no es necessita cap més. Per això , 
ataquem aquests centres de totes les formes 
que puguem com una forma mésd'oposicióa 
un sistema que perpetua la repressió, la guer¬ 
ra, el crim i l'expoli. Per la llibertat i l'equitat 
social.Contra les presons, els seus guardians i 
els seus promotors». 

Grupo Templanz@ 2/10/ 04 


^ssL'oratge de la setmana vinent 



Les temperatures suaus seran la tònica habitual durant aquesta setmana. Entre els 20 i els 25 graus de mitjana. 

Els vents del sud-oest i l’ambient calitjós mig ennuvolat seran predominants. El dijous pot caure algun ruixat feble. 
Diumenge al vespre pot ploure a la costa i el prelitoral. Els ruixats amb temperatures suaus poden seguir dimarts. 



























































